b'\n_START_ARTICLE_\nHmong Vron\n_START_PARAGRAPH_\nHmong Vron (Dugorogi Mjao ili Long Horn Miao; Qing Miao, ili \xc5\xa0umski Mjao), narod iz skupine Mjao, porodice Mjao-Jao, naseljen u dvanaest sela u distriktu Suoga, blizu Luzhija na zapadu provincije Guizhou u Kini._NEWLINE_Dugorogi Mjao koji su svoje ime dobili dugim drvenim rogovima koji su sastavni dio \xc5\xbeenskog ukrasa za glavu, ne smiju se brkati sa drugom Hmong skupinom, koji tako\xc4\x91er nose rogove a \xc5\xbeive blizu Bijie. Ova druga skupina naziva se Rogati Mjao ili Horned Miao a Kinezi ih zovu Jiaojiao Miao._NEWLINE_Dugorogi Mjao kroz povijest su stolje\xc4\x87ima \xc5\xbeivjeli u stra\xc5\xa1nom siroma\xc5\xa1tvu, zadu\xc5\xbeeni od ro\xc4\x91enja do smrti kod zemljoposjednika, od kojih nisu mogli pobje\xc4\x87i. Takvo stanje uo\xc4\x8deno je 1934. Mnogi su prodavali svoju djecu, ako bi ih netko htio kupiti. U pro\xc5\xa1losti je svako selo imalo \xc5\xa1amana. Danas su animisti koji \xc5\xbeive u konstantnom strahu od zlih duhova._NEWLINE_Sa skupinom Rogati Mjao koji \xc5\xbeive ne\xc5\xa1to boljim \xc5\xbeivotom, zbog jezi\xc4\x8dne barijere imaju malo kontakta .'